ເກົາຫລີໃຕ້ວ່າ ເກົາຫລີເໜືອອາໄສຈີນ ຫລາຍຂຶ້ນ
ໂຕເລກການຄ້າສະແດງໃຫ້ເຫັນວ່າ ເກົາຫລີເໜືອອາໄສຈີນຫລາຍຂຶ້ນ ໃນດ້ານເສດຖະກິດ.
ຂໍ້ມູນໂຕເລກການຄ້າສະບັບໃໝ່ທີ່ເກົາຫລີໃຕ້ເປີດເຜີຍໃຫ້ຮູ້ ສະແດງໃຫ້ເຫັນວ່າ ເກົາຫລີເໜືອກໍາລັງກາຍເປັນປະເທດທີ່ ອາໄສຈີນຫຼາຍຂຶ້ນນັບມື້ສໍາລັບຄວາມຕ້ອງການດ້ານເສດຖະ ກິດຂອງຕົນ ສະມາຄົມການຄ້າລະຫວ່າງປະເທດຂອງເກົາຫລີກ່າວໃນວັນ ພຸດມື້ນີ້ວ່າ ການຄ້າລະຫວ່າງເກົາຫລີເໜືອແລະຈີນເພີ່ມຂຶ້ນ 32 ເປີເຊັນໃນປີແລ້ວນີ້ ເປັນຈຳນວນກວ່າ 3 ພັນ 460 ລ້ານໂດລາ ຊຶ່ງເປັນເກືອບ 2 ເທົ່າຂອງມູນຄ່າການຄ້າ 1 ພັນ 910 ລ້ານໂດລາລະຫວ່າງເກົາຫລີເໜືອແລະເກົາຫລີ ໃຕ້ ທີ່ໄດ້ເພີ່ມຂຶ້ນ14 ເປີເຊັນຈາກປີ 2009 ຈີນໄດ້ເປັນພັນທະມິດທີ່ສໍາຄັນທີ່ສຸດຂອງເກົາຫລີເໜືອຢູ່ ຕະຫລອດມາ ແລະເປັນຜູ້ຈັດຫາສິນຄ້າທີ່ຈໍາເປັນຕ່າງໆ ໃຫເກົາຫລີເໜືອ ແຕ່ການຄ້າລະຫວ່າງສອງເກົາຫລີໄດ້ ເພີ່ມຂຶ້ນ ໃນລະຫວ່າງທີ່ມີການປັບປຸງຄວາມສໍາພັນລະ ຫວ່າງສອງປະເທດໃຫ້ດີຂຶ້ນພາຍໃຕ້ການປົກຄອງຂອງອະດີດປະທານາທິບໍດີໂໜໜູຮຽນແຫ່ງ ເກົາຫລີໃຕ້ ແລະມີມູນຄ່າເກືອບເທົ່າໆກັນກັບມູນຄ່າການຄ້າລະຫວ່າງເກົາຫລີເໜືອແລະຈີນ ໃນປີ 2007 ນັ້ນ ສັດສ່ວນການຄ້າໄດ້ຫຼຸດລົງຢ່າງຕໍ່ເນື່ອງນັບແຕ່ປະທານາທິບໍດີ Lee Myung-bak ຂຶ້ນຄອງອໍານາດ ໂດຍຢືນຢັດໃນການເອົາມາດຕະການເຂັ້ມງວດເພີ່ມຂຶ້ນກັບເກົາຫລີເໜືອນັ້ນ ການເຕີບໂຕຂຶ້ນຂອງການຄ້າລະຫວ່າງສອງເກົາຫລີໃນປີແລ້ວນີ້  ສ່ວນໃຫຍ່ແລ້ວແມ່ນມີຜົນມາຈາກການຜະລິດສິນຄ້າເພີ່ມຂຶ້ນຢູ່ທີ່ເຂດອຸດສາຫະກໍາຮ່ວມທີ່ເມືອງ Kae-song ໃນເກົາຫລີເໜືອນັ້ນ